സ്വര്ണക്കടത്ത് കേസില് ഭരണപക്ഷ പാര്ട്ടി ഇടപ്പെട്ടു ആരോപണം ആവര്ത്തിച്ച് സുമിത് കുമാര് കൊച്ചി: സംസ്ഥാനത്ത് സ്വര്ണക്കടത്ത് കേസുമായി ബന്ധപ്പെട്ട് ഭരണപക്ഷ പാര്ട്ടി ഇടപെട്ടെന്ന ആരോപണം ആവര്ത്തിച്ച് കസ്റ്റംസ് കമ്മീഷണര് സുമിത് കുമാര്. സംസ്ഥാന പൊലീസ് എടുത്ത കേസുകളില് വീഴ്ച സംഭവിച്ചു എന്നും ഒന്നിലും കുറ്റപത്രം കൊടുത്തില്ലെന്നും സുമിത് കുമാര് കുറ്റപ്പെടുത്തുകയും ചെയ്തു. കസ്റ്റംസിന് മേല് കേന്ദ്ര സമ്മര്ദ്ദമുണ്ടായെന്ന ആരോപണം അടിസ്ഥാന രഹിതമാണെന്നും സ്ഥലം മാറി പോകുന്ന കസ്റ്റംസ് കമ്മീഷണര് വ്യക്തമാക്കി. രാഷ്ട്രീയപാര്ട്ടികള് അന്വേഷണത്തില് ഇടപെടുന്നത് കേരളത്തില് ആദ്യം അല്ലെന്നാണ് സുമിത് കുമാര് പറയുന്നത്. എന്നാല് അന്വേഷണം സുതാര്യമായാണ് നടന്നതെന്നും ആര്ക്കും തന്നെ സ്വാധീനിക്കാനോ സമ്മര്ദ്ദത്തിലാക്കാനോ ആകില്ലെന്നും കസ്റ്റംസ് ഉദ്യോഗസ്ഥന് അവകാശപ്പെട്ടു. സ്വര്ണ്ണക്കടത്ത് അന്വേഷണത്തില് മുഖ്യമന്ത്രിയുടെ ഓഫീസ് സമ്മര്ദം ചെലുത്തിയോ എന്ന ചോദ്യത്തിന് മുഖ്യമന്ത്രിയുടെ ഓഫീസിന് തന്റെ മേല് അധികാരമില്ലെന്നായിരുന്നു മറുപടി.The post സ്വര്ണക്കടത്ത് കേസില് ഭരണപക്ഷ പാര്ട്ടി ഇടപ്പെട്ടു ആരോപണം ആവര്ത്തിച്ച് സുമിത് കുമാര് first appeared on MalayalamExpressOnline.